Grūžiai

Grūžiai – kaimas Pasvalio rajono savivaldybėje, prie kelio , 9 km į pietus nuo Vaškų. Seniūnaitijos centras. Yra paštas (LT-39031), vaikų globos namai. Netoliese yra ir Mažieji Grūžiai.

 Istorija 

1586 m. minimas Grūžių dvaras. 1861 m. gegužės 2 d. dvaro valstiečiai pasipriešino Rusijos kariniam daliniui. 1913 m. įrengta laikina bažnyčia, 1924 m. pastatyta nauja Grūžių Švč. Mergelės Marijos bažnyčia, 1996 m. rugpjūčio 25 d. sudegė, vėliau atkurta nebaigtuose statyti kolūkio kultūros namuose, pašventinta 2001 m.

1919 m. įsteigta pradžios mokykla, nuo 1950 m. aštuonmetė, devynmetė, pagrindinė mokykla, nuo 2001 m. Vaškų mokyklos pradinio ugdymo skyrius.

1941 m. vasarą Grūžių miške vokiečių okupacinės valdžios įsakymu išžudyti Vaškų žydų moterys ir vaikai. Po Antrojo pasaulinio karo apylinkėse veikė Prisikėlimo apygardos kunigaikščio Žvelgaičio rinktinės partizanai. 1950–1995 m. buvo kolūkio centrinė gyvenvietė.

1951 m. Grūžių kaime įsteigta biblioteka, 1996 m. iškelta į Kalneliškių kaime buvusį Didžiųjų Grūžių dvarą. 2001 m. biblioteka grįžo į Grūžius ir sujungta su mokyklos biblioteka.Grūžių biblioteka 

|}

 Gyventojai 

 Žymūs žmonės 

Kaime gimė:
 Raimundas Jakutis, Šiaulių rajono politinis ir visuomenės veikėjas
 Petras Juknevičius, istorikas, bibliotekininkas
 Bronius Uogintas, dailininkas tapytojas.

 Šaltiniai 



Kategorija:Pasvalio rajono savivaldybės gyvenvietės